钦定古今图书集成/明伦汇编/人事典/第103卷 > 尔雅 > 《述羁赋》同前
## 钦定古今图书集成/明伦汇编/人事典/第103卷 > 尔雅 > 《述羁赋》同前

奉明后之霑渥，将远述于衡楚。叹云霞之窅漫，对江
山之遥阻。是时孟夏首节，雄风吹甸，晚解缆乎乡津，
涕淫淫其若霰。舟飘飘而转远，顾帝都而裁见。远山
碧，暮水红，日既宴，谁与同？云嵯峨而出岫，江摇漾而
生风。奉玺言而遄迈，改余玉于江隈。遵阳涂而中正，
轸悲心其若颓。引领京邑，瞻望弗远，恋逐云飞，思随
蓬卷。观江水之寂寥，愿从流而东反。